มีพสพ แต่ใส่ถุงยาง ไม่รั่ว แต่กังวลเลยซื้อยาคุมฉุกเฉินมากกิน ได้อาทิตย์นึง แต่วันนี้รู้สึกเหมือนมีชีพจรบริเวณท้อง แต่ไม่ใช่ตรงท้อง ถัดจากกลางอกลงมาไม่ถึงท้อง จะเป็นอะไรไหมคะ
สวัสดีค่ะ การใส่ถุงยางอนามัยเพื่อป้องกันการตั้งครรภ์นั้น หากใส่ตลอดการมีเพศสัมพันธ์ ถุงไม่ขาด ไม่รั่ว โอกาสตั้งครรภ์มีได้น้อยมาก น้อยกว่า 2% จริงๆแล้วในกรณีแบบนี้ไม่จำเป็นต้องซื้อยาคุมฉุกเฉินมากินตามเข้าไปอีก เพราะอาจจะไม่ได้เพิ่มประสิทธิภาพในการป้องกันการตั้งครรภ์มากนัก และอาจทำให้เกิดผลข้างเคียงเช่นเลือดออกผิดปกติหรือประจำเดือนมาคลาดเคลื่อนไปได้อาการเหมือนมีชีพจรบริเวณท้องไม่ได้เป็นอาการที่บ่งบอกถึงการตั้งครรภ์ค่ะ โอกาสตั้งครรภ์ในกรณีนี้มีน้อยมากดังกล่าวไป แนะนำซื้อชุดตรวจครรภ์ทางปัสสาวะมายืนยันเองอีกครั้งเบื้องต้น ให้ผลบวกได้ตั้งแต่ 2-3 สัปดาห์หลังมีเพศสัมพันธ์ หรือสังเกตรอบเดือนในครั้งถัดไปอีกครั้ง